Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: minden vállalkozás élhet. Ugyancsak nem minősül támogatásnak az önkormányzatokról szóló 1990. évi LXV. törvény 8. §-ában felsorolt közfeladatok ellátásáért az önkor-
Paragraph Index: 102

16. § Az Ámr. 22. §-ának (2) bekezdése helyébe a következő rendelkezés lép és a § a következő (3) bekezdéssel egészül ki: „(2) A költségvetési tervezés szervezője és irányítója a pénzügyminiszter. A költségvetési irányelvek, illetve a Kormány határozata alapján a költségvetési tervezés egyes munkaszakaszaira nézve a feladatokról, a feltételekről, az érvényesítendő követelményekről, az egyes ágazatok prioritásairól, összehangolási feladatairól, a tervezési adatokról, a dokumentumokról és az adatszolgáltatás módjáról tájékoztatóban (a továbbiakban: tervezési tájékoztató) értesíti az (1) bekezdésben megjelölt szerveket és személyeket.

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes